C 233/38

Termékleírás nem kisebb jelentőségű módosításának jóváhagyására irányuló kérelem közzététele a mezőgazdasági termékek és élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2022/C 233/13)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a módosítási kérelem elleni felszólalásra, amely a közzététel időpontjától számított három hónapon belül tehető meg.

AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM

Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem

„Scalogno di Romagna”

EU-szám: PGI-IT-1539-AM01 – 2021.1.11.

OEM ( ) OFJ (X)

1. Kérelmező csoportosulás és jogos érdek

Csoportosulás: Consorzio Scalogno di Romagna [Scalogno di Romagna Oltalmi Egyesület]

Cím: C/o Comune di Riolo Terme, Via Aldo Moro 2, 48025 Riolo Terme – Ravenna, Italy

E-mail: consorzioscalognodiromagna@gmail.com

A „Consorzio Scalogno di Romana” jogosult módosítási kérelmet benyújtani a Mezőgazdasági, Élelmezési és Erdészeti Szakpolitikai Minisztérium 2013. október 14-i 12511. sz. rendelete 13. cikkének (1) bekezdése alapján.

2. Tagállam vagy harmadik ország

Olaszország

3. A termékleírás módosítással (módosításokkal) érintett rovata

☐ A termék elnevezése

☒ A termék leírása

☒ Földrajzi terület

☒ A származás igazolása

☒ Az előállítás módja

☒ Kapcsolat

☒ Címkézés

☒ Egyéb [részletezze]

4. A módosítás(ok) típusa

☐ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető módosítása.

☒ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot.

5. Módosítás(ok)

A termék leírása

A 2. cikk:

„A »Scalogno di Romagna« megjelölés kizárólag az Allium ascalonicum faj hagymagumójára vonatkozik.”

a következőképpen módosul és egészül ki:

„A »Scalogno di Romagna« megjelölés kizárólag az Allium ascalonicum faj Romagna ökotípusú hagymagumójára vonatkozik. A »Scalogno di Romagna« hagymák hosszúkás, palackhoz hasonló alakúak, kemény külső héjjal, amelynek színe a sárgától a sárgásbarnáig, a homokszínűig, a barnáig vagy a szürkéig változhat, míg a húsos belső rész színe a fehértől a csíkos bíborig terjed. A Romagna ökotípus hosszú, bojtos gyökérzettel és világoszöld, fokozatosan elkeskenyedő levelekkel rendelkezik. Betakarításkor a hagymákat fürtbe kötik össze, a gyökereiknél fogva változó számú hagymát rögzítenek egymáshoz. Szaguk erős, csípős. Az ízük édes és finom, a hagymára jobban emlékeztet, mint a fokhagymára. Aromás jellemzőik közel állnak a liliomfélék családjáéhoz, és azokat a talajból jelentős mennyiségben felszívódó kén befolyásolja, amely az ízt és az illatot meghatározó mezoeelem. Fogyasztásuk frissen vagy szárítva történik, és gyakran olajban tartósítják őket. Mindezek a jellemzők egyértelműen megkülönböztetik őket a mogyoróhagyma más típusaitól.”

Ezek a módosítások pontosabban meghatározzák a Romagna ökotípus által képviselt termék típusát, amely Emilia-Romagna régió integrált termékleírásában is szerepel.

A kiegészítések olyan jellemzőkre vonatkoznak, amelyek könnyen felismerhetővé teszik a „Scalogno di Romagna”-t, és egyértelműen megkülönböztetik a mogyoróhagyma bármely más típusától.

Ezek a tulajdonságok mindig is jellemzőek voltak a termékre, és fényképekkel is dokumentálták őket. Javítottak a leíráson annak érdekében, hogy a fogyasztók könnyebben felismerhessék a mogyoróhagymát, és a minőség-ellenőrzésért felelős személyek feladatát is megkönnyítsék.

Ez a módosítás az összefoglaló 5.b) pontját is érinti, és az egységes dokumentum 3.2. pontjára vonatkozik.

Földrajzi terület

A termékleírás a „Forlì-Cesena megyére” átnevezett Forlì megye nevének módosítását tartalmazza; ez a változás nem érinti a termőterületet.

Ez a módosítás az összefoglaló 5.c) pontját is érinti, és az egységes dokumentum 4. pontjára vonatkozik.

A származás igazolása

Az 5. cikk eredeti szövege már nem hatályos jogszabályokat említ; a származási igazolásról szóló cikk helyébe ezért a következő szöveg lép:

„Az előállítási folyamat minden fázisát figyelemmel kísérik, a be- és kilépő termékek nyilvántartása mellett. Ezzel garantálják a termék nyomon követhetőségét, valamint azzal, hogy a termék termesztésére szolgáló földhivatali parcellákat, a termelőket és a csomagolókat bejegyzik a felügyeleti szerv által vezetett jegyzékekbe, és az előállított mennyiségeket bejelentik a felügyeleti szervnek. Az ellenőrző szerv a termékleírásnak és a kapcsolódó ellenőrzési tervnek megfelelően ellenőrzi az adott jegyzékekbe felvett összes természetes és jogi személyt.”

Az előállítás módja

— A tarlóvetés tilalmára vonatkozó feltételek tömörebben vannak meghatározva.

A „Legalább öt évnek kell eltelnie, mielőtt a Scalogno ugyanazon a földterületen újra termeszthető” mondat elegendő e tilalom kifejezésére. „A tarlóvetés nem megengedett” mondat ezért felesleges, így törlésre került.

— Egyértelműbbé vált a vetésforgó gyakorlatának leírása annak érdekében, hogy el lehessen kerülni az értelmezésével kapcsolatos kétségeket, így világosabban megfogalmazták a termékleírásban már kimondottakat, azaz hogy a „Scalogno di Romagna” termesztése nem váltakozhat burgonyafélék, cékla és káposzta termesztésével. Az átfogalmazott mondat szövege a következő: „Az is tilos, hogy burgonyafélékkel, céklával és káposztával egymást váltva termesszék.”

— Ami a vetési módszereket illeti, kötelező az Allium ascalonicum fajhoz tartozó, Romagna ökotípusú hagymák használata, mivel a származási területtel való kapcsolatról szóló részben jelzetteknek megfelelően a „Scalogna di Romagna” termesztése csak a megadott ökotípusú hagymák újratelepítésével lehetséges. „Az ültetésnek novembertől decemberig kell történnie, míg a betakarítást a következő év júniusától kell végezni” mondat ezért a következőképpen egészül ki: „Az ültetésnek novembertől decemberig kell történnie, az Allium ascalonicum fajhoz tartozó, Romagna ökotípusú hagymák felhasználásával, míg a betakarítást a következő év júniusától kell végezni.”

— Végül az ellenőrzések megkönnyítése érdekében pontosan meghatározták az eddig hektáronként 6–8 tonnában megadott maximális egységnyi termelést (8 tonna/hektár).

Ez a módosítás az összefoglaló 5.e) pontját is érinti.

Kapcsolat a környezettel

A környezettel való kapcsolatra vonatkozó szöveg nem szerepel a jelenlegi, 1997-ből származó termékleírásban. Ezért elkészült egy, a környezettel való kapcsolatot leíró szöveg, amely már szerepel a DOOR-on benyújtott dokumentációban, és amelyet a „Scalogno di Romagna” hírnevére vonatkozó egyéb történeti információk egészítenek ki.

Ezenkívül a termékleírásban és az összefoglalóban már jelzetteken kívül meg kell említeni a „Scalogno di Romagna” sajátos jellemzőjét, azt, hogy nem képez virágfejet.

A termékleírás szövege ezért a következőképpen egészül ki:

„A »Scalogno di Romagna« és a földrajzi terület közötti kapcsolat a termék hírnevén alapul. A »Scalogno di Romagna« a mogyoróhagyma sajátos ökotípusa, amely a forgalomban lévő többi típustól eltérő jellemzőkkel rendelkezik.”

A „Scalogno di Romagna” termesztésére alkalmas terület dombos, közepesen agyagos talajú, száraz, káliumban és szerves anyagokban gazdag, napsütötte és jó vízelvezetésű. Ezek a talajok a „La Vena dei Gessi Romagnola” [a romagnai gipszvonulat] néven ismert mészkővonulatra jellemzőek, amely a termőterület nagy részén áthalad, az egész területet jellemzi és befolyásolja, és bizonyos lúgosságot kölcsönöz a talajnak. A termőterület térsége gyógyfürdőhelyként is ismert, ahol jellemzőek a talaj és a víz kéntartalmú összetevői.

Ezeknek a kéntartalmú összetevőknek a környezeti jellemzői tehát befolyásolják a liliomfélék családjának aromás tulajdonságait.

A talaj mikrobiális flórája, valamint a tárolás vagy szárítás során folyamatosan zajló enzimaktivitás eredményezi a „Scalogno di Romagna” jellegzetes édes és finom aromájának kialakulását, de a csípős illat is ezeknek köszönhető.

A „Scalogno di Romagna” különös ismertetőjegye, hogy nem képez virágfejet; a termesztés egyetlen lehetséges és engedélyezett módja ezért a hagymák újratelepítése. Ez a jellemző őrizte meg a genetikai örökségét és az adott ökotípus tulajdonságait az évszázadok során, mivel a virágpor más fajokkal való természetes vagy kényszerű cseréje nem történik meg, ami azt jelenti, hogy nem ment keresztül a piacon kapható többi fajtára jellemző keresztezéseken vagy genetikai beavatkozásokon.

A „Scalogno di Romagna” a természetben soha nem fellelhető, ami azt jelenti, hogy az azt Romagnába behozó kelta népek egy eredeti, autentikus terméket termesztettek, amelyet semmilyen módon nem lehetett felcserélni, összetéveszteni vagy helyettesíteni a liliomfélék családjának egyetlen más hagymájával sem.

Egyértelmű a kapcsolat a „Scalogno di Romagna” és a helyi terület között: a termelői, köztük azok is, akik a saját konyhakertjükben néhány négyzetméteren mogyoróhagymát termesztenek; nekik is köszönhetően nem veszett el az a lehetőség, hogy ezt az értékes elismerést továbbadják a bőkezű romagnai földnek. A termelők szaktudása szintén nagyon fontos a hagymák kiválasztásához, amit kiváló hozzáértéssel végeznek. A betakarított hagymák egy részét fogyasztásra szánják, és rendes esetben a közepes méretűekből és görbébbekből használnak újraültetésre.

Számos író említi ezt a terméket, köztük például a Lugóban született és élt Corrado Contoli. Az 1963. évi „Guida alla veritiera cucina romagnola” [Útmutató a valódi római konyhához] című könyvében a „Sertésételek” című fejezetben szerepel egy dicshimnusz a mogyoróhagymához, amely egyszerre úttörő és képszerű. Graziano Pozzetto a 2001-ben kiadott, „Lo scalogno di Romagna. Cibo per Venere” [Scalogno di Romagna – Vénusz eledele] című könyvében a termék leírásával és a receptek sokaságában való használatával kapcsolatban más bizonyítékokat is idéz a múlt századból. Több helyi szakács is használta a „Scalogno di Romagna”-t különféle fogások elkészítéséhez, köztük Tarcisio Raccagni az egykori brisighellai „Gigiolè” étteremben; célja az volt, hogy a híres brisighellai középkori fesztiválokon rendezett vacsorákon megidézze a középkori konyhaművészetet.

A Giallo Zafferano, La Gazzetta del Gusto, Buonissimo, Geisha Gourmet és Taccuini Gastrosofici internetes oldalakon is szerepelnek online idézetek, amelyek dokumentálják a „Scalogno di Romagna” hírnevét, valamint fűszerként való használatát a különböző ételek elkészítésekor vagy olajban tartósítva.

A „Scalogno di Romagna” szép és példaértékű története a Proloco di Riolo Terme egyesület vezető szerepének köszönhető: 1993-ban ők hozták létre az első „Fiera dello Scalogno di Romagna” fesztivált, amely azóta is minden évben július végén kerül megrendezésre.”

Ez a módosítás az összefoglaló 5.f) pontját is érinti, és az egységes dokumentum 5. pontjára vonatkozik.

Ellenőrzések

Az ellenőrzésekről szóló szöveg, amely nem szerepel a jelenlegi termékleírásban, a következő:

„A termékleírásnak való megfelelést az 1151/2012/EU rendelet 37. cikkének megfelelően ellenőrzik. A termékleírás ellenőrzésével megbízott ellenőrző szerv a Check Fruit, székhelye: Via Dei Mille 24, 40121 Bologna, Italy, Tel. + 39 0516494836, Fax + 39 0516494813, E-mail: info@checkfruit.it.”

Ez a módosítás az összefoglaló 5.g) pontját is érinti.

Címkézés

A 7. cikk a következőképpen módosul:

1.

— Az alábbi mondat:

„A tárolóedényeket minden esetben úgy kell lezárni, hogy a tartalmat a tárolóedény megsértése nélkül ne lehessen eltávolítani.”

a következőképpen módosul:

„A csomagolást minden esetben úgy kell lezárni, hogy a tartalmat a csomagolás megsértése nélkül ne lehessen eltávolítani.”

A „contenitore” [tárolóedény] szót (az eredeti olasz változatban) a megfelelőbb „confezione” [csomagolás] szóval helyettesítették.

— Az alábbi mondat: „A tárolóedényeken szerepelnie kell a »Scalogno di Romagna« feliratnak, amelyet közvetlenül az »Indicazione Geografica Protetta« [oltalom alatt álló földrajzi jelzés] felirat követ, azonos méretű betűkkel.”

a következőképpen módosul:

„A csomagoláson, füzéreken vagy fürtökön szerepelnie kell a »Scalogno di Romagna« feliratnak, amelyet közvetlenül az »Indicazione Geografica Protetta« (oltalom alatt álló földrajzi jelzés) felirat követ, azonos méretű betűkkel.”

Mostantól a csomagolás valamennyi típusára érvényes az információkat tartalmazó címke használatára vonatkozó kötelezettség. A címke tartalmazza a szükséges információkat, és könnyen hozzáigazítható a termékleírásban előírt különböző csomagolástípusokhoz.

— Az alábbi mondat: „Minden csomagolástípust Emilia-Romagna régiónak kell engedélyeznie.”

törlésre került, mivel a hatályos jogszabályokkal nem egyeztethető össze.

— Az alábbi szövegrész: „Az érintett termelők kérésére grafikus ábra használható. Ennek az ábrának meg kell felelnie az ábrás vagy egyedi és egyértelmű logó grafikus képének, beleértve az esetleges referenciaszíneket is, amely logót mindig a földrajzi árujelzővel együtt kell használni.”

a következőképpen módosul:

„Az alábbi megkülönböztető logót a feltüntetett grafikus képnek megfelelően kell megjeleníteni.”

Ezért kötelező a grafikus ábra használata, beleértve a jellemzőit leíró műszaki dokumentációt is.

— Az alábbi mondat: „Ezenkívül az exportra szánt tételek esetében fel kell tüntetni a címkén a »Prodotto in Italia« [Olaszországban előállított termék] feliratot is.”

a következőképpen módosul:

„A »Prodotto in Italia« [Olaszországban előállított termék] feliratot is fel kell tüntetni.”

Az „Olaszországban előállított termék” felirat használata a címkéken minden tétel esetében kötelező, nemcsak az exportra szánt tételek esetében, annak érdekében, hogy az olasz fogyasztó felé is hangsúlyozzuk, hogy Olaszországban termesztett termékről van szó.

Ez a módosítás az összefoglaló 5.h) pontját is érinti, és az egységes dokumentum 3.6. pontjára vonatkozik.

Egyéb

Csomagolás

2. 6. cikk: „Forgalomba hozatalkor a »Scalogno di Romagna« terméknek az alábbi jellemzőkkel kell rendelkeznie: A) friss termék: – kb. 500 grammos fürtök a gallér felett összekötve, a végén raffiával összekötve. B) száraz termék: 1. Körülbelül 500 g tömegű hagymafürtök. A fürtöknek egységesen nagy méretű hagymákból kell állniuk. A hagymagumó tetejénél nagyon szorosan össze kell kötni raffiával, és a leveleket a kötés felett 5 cm-rel le kell vágni. 2. Füzérek. A hagymákat szét kell válogatni, és vagy csak levelekkel, vagy raffia segítségével füzérbe kell fonni. 3. Szárított hagymák, kis méretű, 100 g-os műanyag hálóban.”

a következőképpen módosul:

„Forgalomba hozatalkor a »Scalogno di Romagna« terméknek az alábbi jellemzőkkel kell rendelkeznie:

A) friss termék: — 100 g és 1 kg közötti, raffiával vagy más növényi eredetű rosttal összekötött fürtök.

B) szárított termék: 1. 100 g és 1 kg közötti, végén raffiával vagy más növényi eredetű rosttal összekötött fürtök. A fürtöknek egyforma hagymákból kell állniuk. A hagymagumó tetejénél nagyon szorosan össze kell kötni őket, és a leveleket a kötés felett 5 cm-rel le kell vágni. 2. Válogatott hagymákból készült, egységes méretű füzérek, vagy csak a levelekkel, vagy raffiával vagy más növényi rosttal összefonva. 3. Lezárt hálók, zacskók vagy rekeszek: a különböző méretű, gyökér nélküli szárított hagymagumók 100 g és 5 kg közötti tömegű lezárt hálókba, zacskókba vagy élelmiszer csomagolására alkalmas anyagból készült rekeszekbe csomagolhatók.

A fent leírt termékek a hatályos jogszabályoknak megfelelően fából, műanyagból, papírból, kartonból vagy természetes növényi anyagokból készült csomagolásban is forgalomba hozhatók.

Az is megengedett, hogy a terméket az értékesítés helyén zárt csomagolásból vagy rekeszekből kivett adagokban értékesítsék, feltéve, hogy a terméket olyan egyedi rekeszekben vagy tárolóedényekben helyezték el, amelyeken jól láthatóan feltüntetik a termékleírásban említett csomagolás esetében előírt információkat.

A feldolgozásra szánt hagyma ömlesztve is szállítható olyan csomagolásban vagy tárolóedényben, amely megfelel a hatályos jogszabályoknak, és amelyen legalább az egyik oldalon olvashatóan és jól láthatóan fel van tüntetve a »feldolgozásra szánt Scalogno di Romagna OFJ« felirat.”

A csomagolásról szóló cikket aktualizálták annak érdekében, hogy megfeleljen a jelenlegi piaci követelményeknek, egyszerűsítse a kiszerelési eljárást, rendelkezzen a 100 g és 1 kg közötti csomagokról, valamint kiegészüljön a hálókba, zacskókba vagy rekeszekbe történő csomagolásra vonatkozó előírással.

Amellett, hogy a csomagoláson tájékoztatást nyújtanak, ami által a fogyasztók számára több csomagolástípus lett hozzáférhető, a kizárólag feldolgozásra szánt termék kezelése is egyszerűsödött. Szokásba jött ugyanis az olajban tartósított termék használata, illetve bizonyos élelmiszeripari termékek vagy készítmények „Scalogno di Romagna” felhasználásával történő gazdagítása. Ez a módosítás lehetővé teszi, hogy a feldolgozásra szánt terméket „ömlesztve” csomagolják.

Ez a módosítás az összefoglaló 5.h) pontját is érinti, és az egységes dokumentum 3.5. pontjára vonatkozik.

Szövegezésbeli módosítások

— Az egyes cikkek tartalmának pontosabb meghatározása érdekében a termékleírás kiegészült a cikkek címeivel.

EGYSÉGES DOKUMENTUM

„Scalogno di Romagna”

EU-szám: PGI-IT-1539-AM01 – 2021.1.11.

OEM ( ) OFJ (X)

1. Elnevezés (OEM vagy OFJ)

„Scalogno di Romagna”

2. Tagállam vagy harmadik ország

Olaszország

3. A mezőgazdasági termék vagy élelmiszer leírása

3.1. A termék típusa

1.6. osztály: Gyümölcs, zöldségfélék és gabonafélék, frissen vagy feldolgozva

3.2. Az 1. pontban szereplő elnevezéssel jelölt termék leírása

A „Scalogno di Romagna” megjelölés kizárólag az Allium ascalonicum faj Romagna ökotípusú hagymagumójára vonatkozik.

A „Scalogno di Romagna” hagymák hosszúkás, palackhoz hasonló alakúak, kemény külső héjjal, amelynek színe a sárgától a sárgásbarnáig, a homokszínűig, a barnáig vagy a szürkéig változhat, míg a húsos belső rész színe a fehértől a csíkos bíborig terjed.

A Romagna ökotípus hosszú, bojtos gyökérzettel és világoszöld, fokozatosan elkeskenyedő levelekkel rendelkezik.

Betakarításkor a hagymákat fürtbe kötik össze, a gyökereiknél fogva változó számú hagymát rögzítenek egymáshoz.

Szaguk erős, csípős. Az ízük édes és finom, a hagymára jobban emlékeztet, mint a fokhagymára. Aromás jellemzőik közel állnak a liliomfélék családjáéhoz, és azokat a talajból jelentős mennyiségben felszívódó kén befolyásolja, amely az ízt és az illatot meghatározó mezoeelem.

Fogyasztásuk frissen vagy szárítva történik, és gyakran olajban tartósítják őket.

Mindezek a jellemzők egyértelműen megkülönböztetik őket a mogyoróhagyma más típusaitól.

3.3. Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

—

3.4. Az előállítás azon műveletei, amelyeket a meghatározott földrajzi területen kell elvégezni

A „Scalogno di Romagna” előállításának valamennyi szakasza egészen a termék betakarításáig kizárólag a 4. pontban meghatározott földrajzi területen történhet.

3.5. A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

Forgalomba hozatalkor a „Scalogno di Romagna” terméknek az alábbi jellemzőkkel kell rendelkeznie:

A) friss termék: — 100 g és 1 kg közötti, raffiával vagy más növényi eredetű rosttal összekötött fürtök.

B) szárított termék: 1. 100 g és 1 kg közötti, végén raffiával vagy más növényi eredetű rosttal összekötött fürtök. A fürtöknek egyforma hagymákból kell állniuk. A hagymagumó tetejénél nagyon szorosan össze kell kötni őket, és a leveleket a kötés felett 5 cm-rel le kell vágni. 2. Válogatott hagymákból készült, egységes méretű füzérek, vagy csak a levelekkel, vagy raffiával vagy más növényi rosttal összefonva. 3. Lezárt hálók, zacskók vagy rekeszek: a különböző méretű, gyökér nélküli szárított hagymagumók 100 g és 5 kg közötti tömegű lezárt hálókba, zacskókba vagy élelmiszer csomagolására alkalmas anyagból készült rekeszekbe csomagolhatók.

A fent leírt termékek a hatályos jogszabályoknak megfelelően fából, műanyagból, papírból, kartonból vagy természetes növényi anyagokból készült csomagolásban is forgalomba hozhatók.

Az is megengedett, hogy a terméket az értékesítés helyén zárt csomagolásból vagy rekeszekből kivett adagokban értékesítsék, feltéve, hogy a terméket olyan egyedi rekeszekben vagy tárolóedényekben helyezték el, amelyeken jól láthatóan feltüntetik a termékleírásban említett csomagolás esetében előírt információkat.

A feldolgozásra szánt hagyma ömlesztve is szállítható olyan csomagolásban vagy tárolóedényben, amely megfelel a hatályos jogszabályoknak, és amelyen legalább az egyik oldalon olvashatóan és jól láthatóan fel van tüntetve a „feldolgozásra szánt Scalogno di Romagna OFJ” felirat.

3.6. A bejegyzett elnevezést viselő termék címkézésére vonatkozó egyedi szabályok

A fogyasztás céljából történő kereskedelmi forgalomba hozatalkor a „Scalogno di Romagna” terméket úgy kell csomagolni, hogy bármilyen egyedi jelölést el lehessen helyezni rajta. A csomagolást minden esetben úgy kell lezárni, hogy a tartalmat a csomagolás megsértése nélkül ne lehessen eltávolítani.

A csomagoláson, füzéreken vagy fürtökön szerepelnie kell a „Scalogno di Romagna” feliratnak, amelyet közvetlenül az „Indicazione Geografica Protetta” [oltalom alatt álló földrajzi jelzés] felirat követ, azonos méretű betűkkel.

Ugyanabban a látómezőben szerepelnie kell a csomagolást végző üzem nevének, cégnevének és címének, valamint az eredeti bruttó tömegnek.

Az „Indicazione Geografica Protetta” felirat a tárolóedényen vagy a címkén bárhol megismételhető, beleértve az I.G.P. [OFJ] rövidítést is.

Az alábbi megkülönböztető logót a feltüntetett grafikus képnek megfelelően kell megjeleníteni.

Az „Olaszországban előállított termék” feliratot is fel kell tüntetni.

4. A földrajzi terület tömör meghatározása

A termőterület Emilia-Romagna régiónak az Allium ascalonicum termesztésére alkalmas részét jelenti, és a következő településeket foglalja magában:

— Ravenna megye: Brisighella, Càsola Valsenio, Castelbolognese, Faenza, Riolo Terme és Solarolo,

— Forlì-Cesena megye: Modigliana és Tredozio,

— Bologna megye: Borgo Tossignano, Casalfiumanese, Castel del Rio, Castel Guelfo di Bologna, Dozza, Fontanelice, Imola és Mordano.

5. Kapcsolat a földrajzi területtel

A „Scalogno di Romagna” és a földrajzi terület közötti kapcsolat a termék hírnevén alapul. A „Scalogno di Romagna” a mogyoróhagyma sajátos ökotípusa, amely a forgalomban lévő többi típustól eltérő jellemzőkkel rendelkezik.

A „Scalogno di Romagna” termesztésére alkalmas terület dombos, közepesen agyagos talajú, száraz, káliumban és szerves anyagokban gazdag, napsütötte és jó vízelvezetésű. Ezek a talajok a „La Vena dei Gessi Romagnola” [a romagnai gipszvonulat] néven ismert mészkővonulatra jellemzőek, amely a termőterület nagy részén áthalad, az egész területet jellemzi és befolyásolja, és bizonyos lúgosságot kölcsönöz a talajnak. A termőterület térsége gyógyfürdőhelyként is ismert, ahol jellemzőek a talaj és a víz kéntartalmú összetevői.

Ezeknek a kéntartalmú összetevőknek a környezeti jellemzői tehát befolyásolják a liliomfélék családjának aromás tulajdonságait.

A talaj mikrobiális flórája, valamint a tárolás vagy szárítás során folyamatosan zajló enzimaktivitás eredményezi a „Scalogno di Romagna” jellegzetes édes és finom aromájának kialakulását, de a csípős illat is ezeknek köszönhető.

A „Scalogno di Romagna” különös ismertetőjegye, hogy nem képez virágfejet; a termesztés egyetlen lehetséges és engedélyezett módja ezért a hagymák újratelepítése. Ez a jellemző őrizte meg a genetikai örökségét és az adott ökotípus tulajdonságait az évszázadok során, mivel a virágpor más fajokkal való természetes vagy kényszerű cseréje nem történik meg, ami azt jelenti, hogy nem ment keresztül a piacon kapható többi fajtára jellemző keresztezéseken vagy genetikai beavatkozásokon.

A „Scalogno di Romagna” a természetben soha nem fellelhető, ami azt jelenti, hogy az azt Romagnába behozó kelta népek egy eredeti, autentikus terméket termesztettek, amelyet semmilyen módon nem lehetett felcserélni, összetéveszteni vagy helyettesíteni a liliomfélék családjának egyetlen más hagymájával sem.

Egyértelmű a kapcsolat a „Scalogno di Romagna” és a helyi terület között: a termelői, köztük azok is, akik a saját konyhakertjükben néhány négyzetméteren mogyoróhagymát termesztenek; nekik is köszönhetően nem veszett el az a lehetőség, hogy ezt az értékes elismerést továbbadják a bőkezű romagnai földnek. A termelők szaktudása szintén nagyon fontos a hagymák kiválasztásához, amit kiváló hozzáértéssel végeznek. A betakarított hagymák egy részét fogyasztásra szánják, és rendes esetben a közepes méretűekből és görbébbekből használnak újraültetésre.

Számos író említi ezt a terméket, köztük például a Lugóban született és élt Corrado Contoli. Az 1963. évi „Guida alla veritiera cucina romagnola” [Útmutató a valódi római konyhához] című könyvében a „Sertésételek” című fejezetben szerepel egy dicshimnusz a mogyoróhagymához, amely egyszerre úttörő és képszerű. Graziano Pozzetto a 2001-ben kiadott, „Lo scalogno di Romagna. Cibo per Venere” [Scalogno di Romagna – Vénusz eledele] című könyvében a termék leírásával és a receptek sokaságában való használatával kapcsolatban más bizonyítékokat is idéz a múlt századból. Több helyi szakács is használta a „Scalogno di Romagna”-t különféle fogások elkészítéséhez, köztük Tarcisio Raccagni az egykori brisighellai „Gigiolè” étteremben; célja az volt, hogy a híres brisighellai középkori fesztiválokon rendezett vacsorákon megidézze a középkori konyhaművészetet.

A Giallo Zafferano, La Gazzetta del Gusto, Buonissimo, Geisha Gourmet és Taccuini Gastrosofici internetes oldalakon is szerepelnek online idézetek, amelyek dokumentálják a „Scalogno di Romagna” hírnevét, valamint fűszerként való használatát a különböző ételek elkészítésekor vagy olajban tartósítva.

A „Scalogno di Romagna” szép és példaértékű története a Proloco di Riolo Terme egyesület vezető szerepének köszönhető: 1993-ban ők hozták létre az első „Fiera dello Scalogno di Romagna” fesztivált, amely azóta is minden évben július végén kerül megrendezésre.

Hivatkozás a termékleírás közzétételére

http://www.politicheagricole.it/flex/cm/pages/ServeBLOB.php/L/IT/IDPagina/3335

(1) HL L 343., 2012.12.14., 1. o.